Nika Križnar

Nika Križnar (født 9. mars 2000) er en slovensk skihopper som representerer SSK Alpina Žiri. Hun vant verdenscupen i skihopping 2020/21.

Karriere 
Križnar debuterte i verdenscupen i skihopping den 13. februar 2016 på hjemmebane i Ljubno under 2015/16-sesongen, hvor hun endte 34 poeng bak lagvenninnen Maja Vtič på en 14.-plass.

Hun ble juniorverdensmester under junior-VM på ski 2016 i Râșnov, der hun tok gull på mikslag med Bor Pavlovčič, Ema Klinec og Domen Prevc.

Under junior-VM på ski 2017 i Park City startet Križnar mesterskapet med bronsemedalje i normalbakke, bak italienske Manuela Malsiner og lagvenninnen Ema Klinec. To dager senere tok hun lagsølv sammen med Klinec, Jerneja Brecl og Katra Komar, før hun avsluttet mesterskapet med gullmedalje på mikslag med Klinec, Tilen Bartol og Žiga Jelar.

Hun vant verdenscupen i skihopping 2020/21, ni poeng foran Sara Takanashi.

Under Vinter-OL 2022 i Beijing, tok hun gull i mikslagskonkurransen og sølv individuelt.

Referanser

Eksterne lenker 
 

Slovenske skihoppere
Olympiske mestere for Slovenia
Olympiske bronsemedaljevinnere for Slovenia
Juniorverdensmestere i skihopping
Deltakere for Slovenia under Ski-VM 2017
Deltakere for Slovenia under Vinter-OL 2018
Skihoppere under Vinter-OL 2018
Deltakere for Slovenia under Vinter-OL 2022
Skihoppere under Vinter-OL 2022
Deltakere for Slovenia under Ski-VM 2019
Deltakere for Slovenia under Ski-VM 2021
Medaljevinnere under Vinter-OL 2022
Deltakere for Slovenia under Ski-VM 2023